text: সাইফুল ইসলাম (জন্ম: ১৪ আগস্ট ১৯৬৩) একজন ব্রিটিশ রসায়নবিদ এবং বাথ বিশ্ববিদ্যালয়ের মেটেরিয়ালস কেমিস্ট্রি বিভাগের অধ্যাপক।
  
  শিক্ষা ও কর্মজীবন 
  তিনি রসায়ন শাস্ত্রে স্নাতক ডিগ্রি অর্জন করেন ইউনিভার্সিটি কলেজ লন্ডন থেকে। তারপর একই বিশ্ববিদ্যালয় থেকে পিএইচডি ডিগ্রী অর্জন করেন ১৯৮৮ সালে। পরবর্তীকালে, তিনি নিউইয়র্কের রচেস্টারে ইস্টম্যান কোডাক পরীক্ষাগারে অক্সাইড-অতিপরিবাহীতার উপর গবেষণা করে পোস্টডক্টোরাল ফেলোশিপ করেন।
  
  গবেষণামূলক কাজ 
  তাঁর গবেষণার উল্লেখযোগ্য বিষয়গুলো হচ্ছে লিথিয়াম-আয়ন ব্যাটারি, সলিড-অক্সাইড-জ্বালানী-কোষ এবং পেরভস্কাইট সৌরকোষ। এইসব ডিভাইসে যেসব উপাদান ব্যবহার করা হয়, উন্নত কম্পিউটার মডেলিং ব্যবহার করে সেসব উপাদানের পারমাণবিক-স্কেল অন্তর্দৃষ্টি অর্জন করাই হচ্ছে তাঁর গবেষণা দলের অন্যতম লক্ষ্য। আন্তর্জাতিক সম্মেলনে তিনি ৮২ টিরও বেশি আমন্ত্রিত আলোচনা উপস্থাপন করেছেন এবং আন্তর্জাতিক বৈজ্ঞানিক জার্নালে ২২০ টিরও বেশি প্রকাশনা করেছেন।
  
  তথ্যসূত্র 
  
  বিষয়শ্রেণী:রসায়নবিদ
title: সাইফুল ইসলাম (অধ্যাপক)